Winterhuisbrande: 11 wenke om jou gesin te beskermFoto ter illustrasie. (Argieffoto.) Soos die winter stadig maar seker sy ysige greep verstewig, word gasverwarmers, kaggels, elektriese verwarmers, paraffienstowe, elektriese komberse en dies meer ingespan om die koue te verdryf. Na ŉ toename in huisbrande – met van die mees onlangse gevalle in Bergbron, Soweto, Weltevredenpark, Doornpoort en Secunda – maan Virseker Suid-Afrikaners om waaksamer te wees wanneer dit by brandveiligheid kom. Volgens Robert Mulaudzi, woordvoerder van die Johannesburgse nooddienste, is paraffienstowe en kerse steeds die hoofoorsaak van brande in informele nedersettings, terwyl elektriese en gasverwarmers ŉ groot uitdaging aan nooddienste in ander woongebiede bied. Daar is egter talle ander maniere waarop huisbrande kan begin. “Een van die grootste bekommernisse oor huisbrande is die oortuiging: ‘Dit sal nooit met my gebeur nie’,” sê Ricardo Coetzee, woordvoerder van Virseker. “Die feit is dat dit kán en sál as jy net vir ŉ oomblik nie op jou hoede is nie. Dit neem net een gloeiende kooltjie naby ŉ vlambare item, een foutiewe gaspyp of draad of een skakelaar wat per ongeluk in die aan- of oop-posisie vergeet word vir jou om deel te word van die statistieke van totale verlies van jou eiendom… of erger.” Virseker gee die volgende veiligheidswenke om te keer dat winter-warmbly in ŉ ysige katastrofe ontaard: “Aandag aan besonderhede en volgehoue waaksaamheid kan jou huis en die lewens van jou geliefdes red; dit is dus van kritieke belang om nie gesprekke oor brandgevare en -veiligheid vir later te los, wanneer dit dalk te laat kan wees nie. “Wanneer ŉ ramp jou wel tref, is dit altyd belangrik om eerstens te onthou dat jou lewe belangriker as enige besitting is en tweedens dat goeie, omvattende versekeringsdekking ononderhandelbaar behoort te wees.”